
                                                 Nr.23/225/2012
BIROUL PERMANENT
AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru ratificarea Acordului de Sprijin al Proiectului între România şi Nabucco Gas Pipeline International GMBH şi Nabucco Gas Pipeline România S.R.L. privind sistemul de conducte Nabucco, semnat la Kayseri, la 8 iunie 2011, transmis cu adresa PL.x 406 din 8 octombrie 2012 şi înregistrat cu nr.23/225 din 8 octombrie 2012. 
În raport de obiectul şi conţinutul său, proiectul de lege face parte din categoria legilor ordinare.
Potrivit prevederilor art. 75 alin. (1) din Constituţia României, republicată, şi ale art. 92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, prima Cameră sesizată este Camera  Deputaţilor.
PREŞEDINTE,

Iulian Iancu

PL.x406/2012                                                                                        Nr.23/225/2012
RAPORT  

asupra proiectului de Lege pentru ratificarea Acordului de Sprijin al Proiectului între România şi Nabucco Gas Pipeline International GMBH şi Nabucco Gas Pipeline România S.R.L. privind sistemul de conducte Nabucco, semnat la Kayseri, la 8 iunie 2011


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată spre dezbatere în fond, în procedură de urgenţă, cu proiectul de Lege pentru ratificarea Acordului de Sprijin al Proiectului între România şi Nabucco Gas Pipeline International GMBH şi Nabucco Gas Pipeline România S.R.L. privind sistemul de conducte Nabucco, semnat la Kayseri, la 8 iunie 2011, transmis cu adresa PL.x 406 din 8 octombrie 2012 şi înregistrat cu nr.23/225 din 8 octombrie 2012.
Proiectul de lege are ca scop ratificarea Acordului de Sprijin al Proiectului de către România, în cadrul Acordului Nabucco. La data de 13 iulie 2009 a fost semnat la Ankara, Acordul între Republica Austria, Republica Bulgaria, Republica Ungară, România şi Republica Turcia privind Proiectul Nabucco (Acordul Nabucco). România a ratificat acest Acord prin Legea nr. 57/2010. 

Turcia, în calitate de stat depozitar al Acordului Nabucco, a notificat cele 5 state partenere la proiectul Nabucco pentru îndeplinirea formalităţilor interne de ratificare a acestui Acord, care a intrat în vigoare la 1 august 2010.

Conform art.3,5 din Acordul Nabucco fiecare Stat Parte va încheia, în condiţii şi termeni acceptaţi reciproc, un Acord de Susţinere al Proiectului cu Compania Internaţională Nabucco şi cu Compania Naţională Nabucco relevantă, ca mijloc de facilitare a finanţării din partea sectorului privat şi de realizare a Proiectului Nabucco.

Acest proiect de lege are drept scop ratificarea Acordului de Susţinere al Proiectului de către România, prin aceasta îndeplinindu-se cerinţele procedurale interne pentru intrarea în vigoare a documentului.

Comisia pentru politică economică, reformă şi privatizare a avizat favorabil proiectul de Lege în forma prezentată de iniţiator, în şedinţa comisiei din data de 9 octombrie 2012, aviz transmis cu adresa nr.21/200 din 9 octombrie 2012.
În conformitate cu art.61 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 9 octombrie 2012. 

La lucrări au fost prezenţi 21 deputaţi din totalul de 28 deputaţi, membri ai comisiei.

În urma examinării proiectului de lege şi a opiniilor exprimate în cadrul dezbaterilor, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Acordului de Sprijin al Proiectului între România şi Nabucco Gas Pipeline International GMBH şi Nabucco Gas Pipeline România S.R.L. privind sistemul de conducte Nabucco, semnat la Kayseri, la 8 iunie 2011 în forma iniţiatorului.

 În raport de obiectul şi conţinutul său proiectul de lege face parte din categoria legilor ordinare.
Potrivit prevederilor art. 75 alin. (1) din Constituţia României, republicată, şi ale art. 92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, prima Cameră sesizată este Camera  Deputaţilor.
                  PREŞEDINTE,                                                  SECRETAR,
                   Iulian Iancu                                             Radu Bogdan Ţâmpău

Consilier parlamentar,
Viorica Petraşcu

